lflage/wiki-talks huggingface dataset:
Vita:Turmalincsoport

message: Hi friends, you could be the one who help me with whitelisting my URL www.realgems.org. Since December 2008 Vsmith & Co. (USA) have deleted all my external links so that all gemstone-interested Wiki users worldwide (! - except Germany) cannot find my collection of faceted gemstones (and their rough versions) any more... From July 2008 until December 2008 all my link additions (to my own, educational and non-profit website) were not regarded as spam!!!
Since a few days I have followed the instruction of an English Wiki admin to create something worthy for Wikipedia so that my URL can be whitelisted again. So I created these articles on German Wiki BECAUSE GERMAN WIKI HAS WHITELISTED MY URL BECAUSE THEY HAVE SEEN THAT MY COLLECTION OF MORE THAN 2000 IMAGES IS WORTH BEING LINKED AT WIKIPEDIA: Tugtupite, Jeremejevite, Benitoite and added some data to Red Beryl. What else can I do to reach a worldwide whitelisting?
More infos here: http://meta.wikimedia.org/wiki/Talk:Spam_blacklist#Realgems.org_-_a_useful_website_for_Wiki_users.3F
Kind regards, Mike / Realgems.org F.N. Berg vita 2009. március 2., 23:38 (CET)
thread_title:  2,352 Gemstone Images not worth being added as a link?
Vita:Híres gyémántok listája

message: A gyémánt az a természetes ásvány, amelyből a briliánst csiszolják. A briliáns értelemszerűen sokkal-sokkal kisebb a szabálytalan alakú gyémántnál — mi több, egy-egy nagyobb gyémántból olykor akár tucatnyinál is több briliánst csiszolnak. A táblázatban rendkívül szerencsétlenül keverednek a gyémántok és a briliánsok adatai.
P/c vita 2018. december 15., 23:54 (CET)
thread_title:  A briliáns nem gyémánt és viszont
Vita:Kassziterit

message: 1) "A kassziterit magmás utókristályosodás során keletkezik számos szulfidásvány társaságában. Magyarországon több bányában előfordult kísérő ásványként." (https://hu.wikipedia.org/wiki/%C3%93n#El.C5.91fordul.C3.A1sa)
vs.
2) "Hazánkban nem jegyeztek fel kassziterit előfordulást." (https://hu.wikipedia.org/wiki/Kassziterit#El.C5.91fordul.C3.A1sai_Magyarorsz.C3.A1gon)
el tudom képzelni, h a 2) arra utal, h nem ismert gazdaságosan kitermelhető mennyiségű előfordulása, de a jelenlegi megfogalmazás ennél kategórikusabb. (és hát a gazdaságos kitermelhetőség nem feltétlen időtálló fogalom. talán legjobb volna azt mondani, h szórványosan előfodul (hivatkozás: hol?), de nem jelentős.)
176.63.176.112 (vita) 2017. január 29., 13:25 (CET).
Csak a mikroszopikus méretű erdőbényei előforduláshoz találtam forrást, vagyis az biztos, hogy Magyarországon található kassziterit, így a téves állítást ebben a szócikkben korrigáltam. Hogy Magyarországon ezen kívül leírtak-e másutt is kassziteritet, azt nem tudom, vagyis a másik szócikk állítását („Magyarországon több bányában előfordult kísérő ásványként.”) nem tudom alátámasztani. --Sphenodon vita 2017. április 21., 13:12 (CEST)
thread_title:  előfordulásai magyarországon - ellentmondás?
Vita:Gránátcsoport

message: „nagyobb számban fenn-nőtt kristályokban”
Ez így helyes? Mazarin(itt meggyónhatsz) 2019. december 30., 16:37 (CET)
AKH. 62: „Ha egy összetett szó előtagja hosszú mássalhangzóra végződik (pl. sakk), utótagja pedig ugyanolyan mássalhangzóval kezdődik (pl. kör), a szóelemző elvet követve megtartjuk az alkotó tagok eredeti írásmódját. Az összetételt ilyenkor kötőjellel tagoljuk: sakk-kör, balett-táncos, váll-lövés, dzsessz-szerzemény stb.” – LApankuš 2019. december 30., 21:02 (CET)
replies: text: Köszönöm szépen! Mazarin(itt meggyónhatsz) 2019. december 31., 02:50 (CET)
thread_title:  fenn-nőtt kristály
Vita:Zeolitcsoport

message: Valamikor a zeolitot buborékmemória készítésére tervezték használni
Duhos vita 2009. október 22., 21:45 (CEST)
 
A "humán felhasználás" szakaszban írtakhoz nem szerepel hivatkozás, továbbá az itt szereplő merész állítások (1, üdítőitalban történő felhasználás, 2, táplálékkiegészítőként történő alkalmazás, 3, "a NASA is használja az űrkutatásban... táplálékkiegészítőként", 4, pozitív hatása a bélflórára bizonyított(WTF?)) a szócikk angol megfelelőjében sem szerepelnek.
92.249.162.47 (vita) 2013. május 28., 23:31 (CEST)
*A humán felhasználásra részletek a HUMÁN  oldal ad részleteket.Padrag 2013. június 19., 10:49 (CEST)
Valaki trollkodásból beleírta azt, hogy "immunerősítő" hatású. Ráadsul egy reklámszövegből kimásolva. –  91.104.11.216  üzenőlapja  2014. február 14., 14:08‎ (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Saját emlék
Vita:Pirit

message: A piritet detektoros rádiókban "detektornak" is használták, olymódon, hogy a piritkristályt egy foglatban rögzítették, és egy acéldrót hegyét szorították hozzá. Igy egy jó minőségű diódát kaptak.
Duhos vita 2009. szeptember 23., 14:41 (CEST)
thread_title:  Detektor
Vita:Apatit

message: Üdv, arra szeretném megkérni a felhatalmazottakat, nevezzék át a cikket Fluorapatitnak és a hasonló nevű angol nyelvű cikkhez kapcsolják interwiki linkkel, mivel így elég megtévesztő és nem helyes az összekapcsolás sem, mivel az angol oldal az apatitokat általánosan tárgyalja, míg a magyar oldal csakis/főleg a fluorapatitról ír, annak fizikai és kémiai tulajdonságait tárgyalja, és nem tér ki például a klórapatitra vagy a hidroxidapatitra. Ezért lenne jó átnézni, szükség esetén átalakítgatni és átnevezni.
VSA96
thread_title:  Javítás
Vita:Muszkovit

message: A „más nyelveken” lista angol nyelvű hívatkozása nem a legteljesebb cikk az anyagról. Sokkal teljesebb a „Mica” cim alatti változat. Tettem lépéseket a két cikk összevonása irányában. LouisBB vita 2015. április 27., 10:07 (CEST)
A fenti vita alatt áll, ugyanis tévedtem, mert a „mika” a csillámfélék csoportot jelenti, ami két legfontosabb tagjának egyike a „muszkovit”. Így nem lehet összekapcsolásról szó. Ezt rövidesen korrigálni fogom. Új cikkre van szükség, valószínűleg Csillámfélék címmel, az angol nyelvű „Mica”, olv. Mika cikk megfelelőjeként. LouisBB vita 2015. április 27., 23:38 (CEST)
thread_title:  Más nyelveken 

message: „МУСКОВИТ (название происходит от слова Московия, распространенного в Западной Европе старинного именования России, откуда вывозились на запад большие листы мусковита — «московское стекло»)...” Энциклопедия драгоценных камней и минералов – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. június 19., 19:56 (CEST)
thread_title:  A muszkovit szó eredete oroszul
Vita:Cölesztin

message: Előfordulás pontnál egy térkép beszédesebb lenne. – 193.6.8.191 üzenőlapja  2012. január 17., 12:21‎  (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Térkép kellene
Vita:Biokémia

message: A definícióból az egyik kulcsszó (a biokémia lelke) a szabályozás kimaradt.
Továbbá, nem szabad összekeverni a kutatási területet az alkalmazási területtel vagy a vizsgálati módszerrel.  Ahhoz képest, hogy magyar Nobel-dijasa is van a biokémiának, elég szerényen lett megírva. Polírozni fogom, hogy az orvostudományi portál sablonja is rákerülhessen.
Pharmattila vita 2018. szeptember 14., 05:57 (CEST)
thread_title: Ez nagyon szerényen lett megírva
Vita:Bilirubin

message: A bilirubin előfordul A bárányok hallgatnak (regény)-ben is, mikor Lecter doktor Billy Rubin néven nevezi meg a gyilkost, de igazából a vegyületre gondol. Be lehetne venni pl. "A bilirubin az irodalomban" címmel. –PkunkArd-Oifig an Phoist 2012. december 27., 16:43 (CET)
thread_title:  Billy Rubin 

message: A bilirubin nem betegség, hanem anyag. A betegség infobox a bilirubin kóros felszaporodását írja le betegségként, miközben a szócikk címe és szövege az anyagról szól, nem a felszaporodásról. Gyimhu vita 2018. szeptember 1., 16:19 (CEST)
A lapot Szerkesztő:Lji1942cz vandalizálta 2014. március-áprilisban: kihagyta belőle a bilirubinra vonatkozó néhány dolgot, és teleírta az emelkedett bilirubinszint tüneteivel, csak hogy infoboxot csináljon. Az adatbázishivatkozásokba pedig a stroke szócikkét másolta bele. Vissza fogom csinálni. Gyimhu vita 2018. szeptember 7., 03:09 (CEST)
thread_title:  Betegség?
Vita:Amfetamin

message: Neumann amfetaminhasználatáról sehol semmi adat, ellenben Erdős Pálról közismert, hogy évtizedeken át élt a szerrel (http://www.untruth.org/~josh/math/Paul%20Erd%F6s%20bio-rev2.pdf). Javítom.
thread_title:  Neumann János? Inkább Erdős Pál! 

message: ‎Az amfetamin egy erős stimuláns hatású élénkítőszer, hogyan kábíthatna ez el valakit?! Ezért töröltem a szócikk aljáról ezt az elavult és megbélyegző orientáltságú, "Kábítószerek" kategóriát. Indok: nem következetes, és megtévesztő. Ellentmondásos, hogy ez az anyag (számos más időnként kábítószernek nevezett anyag mellett melyeket időnként megbélyegeznek ezzel a kifejezéssel), egyáltalán nem kábít (például, pszilocibin, metamfetamin vagy a marihuána) viszont számos pszichiátriai gyógyszer van, ami rendesen el tud kábítani, főleg az antipszichotikumok, és a benzodiazepinek az utóbbi annyira, hogy többek között altatónak is használják. (Ezeket mégsem nevezik kábítószereknek.) Ellentmondásos ugyanakkor a káros voltuk megítélése, valamint a hozzászokás kérdése is. Egyre több pszichiátriai gyógyszerről derül ki, hogy függőséget okozhat pl.: benzodiazepinek és sok olyan káros mellékhatással, elvonási tünettel rendelkezik melyről korábban nem tudtak. Ugyanakkor számos korábban kábítószernek címkézett anyagról derül, ki manapság, hogy van orvosi haszna. (például: pszilocibin, marihuána) Nem véletlen, hogy az angolban nem használják ezt a nem semleges, hanem nagyon is elfogult "kábítószerek" (narcotics) kifejezést. Helyette azt mondják, hogy van a "vényköteles gyógyszer" (prescription drug) amit mi egyszerűen csak gyógyszernek nevezünk és a másik az "illegális drog" (Illegal drugs) meghatározás, amire Magyarországon a "kábítószer" kifejezés terjedt el. A magyar és az angol szóhasználat közötti különbség oka valószínűleg nem nyelvészeti, hanem kulturális, náluk (az USA-ban, és Angliában) ebben a témában fejlettebb és semlegesebb, kevésbé demagóg, kevésbé stigmatizáló, és szakszerűbb kifejezés használata terjedt el. Szerintem (annak érdekében, hogy haladjunk a korral) ezt a kábítószerek kategóriát csak azon pszichoaktív anyagok esetében kellene használni, melyek tényleg kábítanak. Például a szerves oldószerek esetében. --Neo vita 2014. október 14., 17:24 (CEST)
thread_title:  ‎a Kábítószerek -kategória törlése- ez élénkít, nem kábít!
Vita:Pilokarpin

message: A magyarul is ismert szavakat lehetőleg magyarul kellene írni. (pl. contractio -> összehúzódás). misibacsi*üzenet 2009. november 3., 14:13 (CET)
Oksa...–  Horváth Gábor vita 2009. november 3., 21:19 (CET)
thread_title: lektor
Vita:Pszeudoefedrin

message: halló!
ez a kép nem a pszeudoefedrine!
az így néz ki:
http://en.wikipedia.org/wiki/Pseudoephedrine
a nitrogén ezen a képen helyesen a lánc második tagja.
itt csak ligandum.
cserére ajánlom, mert én nem tudom hogyan kell cserélni. 
replies: text: Javítottam! Köszi a figyelmeztetést! – Istvánka  posta 2009. május 5., 11:13 (CEST)
thread_title: Untitled
Vita:Glicin

message: Öööö nem egészen magyarul van írva ez a cikk. Esetleg aki ért hozzá, az megtenné, hogy 
# legalább a bevezetőben ne legyen megmagyarázatlan latin szó,
# a rész ahol a sztrichninre hivatkozik számomra teljesen sötét. Hogy jön ide a sztrichnin, mit csinál, kicsoda, mikor? A cikkhez amúgy a látszat ellenére senki sem nyúlt hozzá CSD első szerkesztése óta. 
Kösz... – grin ✎ 2009. április 16., 10:44 (CEST)
thread_title:  Kicsit beszéli magyar?
Vita:Hemoglobin

message: Az érdekelne, hogy mi készteti a hemoglobint a gázcserére? Miért kapcsolódik hozzá az oxigén, majd pedig miért veszi fel a szén-dioxidot helyette? A tüdőben pedig épp fordítva játszódik le. Hogyan és miért?
Üdvözlettel: efendi vita 2023. április 2., 00:58 (CEST)
thread_title:  Szerepe
Vita:Kolekalciferol

message: jó lenne néhány mondat erejéig kitérni a cikkben a D vitamin túladagolás kockázatára is. a vegyi adatlapon szerepel "nagyon mérgező" besorolás: egy kis magyarázat elkellene azt illetően, hogy miként lehet egy vegyület egyszerre létfontosságú a szervezet egészséges működéséhez és ugyanakkor nagyon mérgező.  a túladagolás élettani hatásai.   89.134.199.32 (vita) 2020. május 20., 23:04 (CEST).
replies: text: Próbáld meg itt elolvasni, bővebben le van írva: Vitamin#D-vitamin. misibacsi*üzenet 2020. május 21., 06:09 (CEST)
thread_title:  túladagolás 

message: a lap alján olvasható besorolás: "Kategória: Vázlatos besorolású kémiai témájú szócikkek". Javaslom a biológiai és az orvosi kategória figyelmébe. 89.134.199.32 (vita) 2020. május 20., 23:08 (CEST).
thread_title:  a szócikk kategóriája
Vita:Pajzsmirigyserkentő hormon

message: Úgy tűnik a cikket részben vagy egészben németből fordította a szerző. Egy ezzel kapcsolatos hibát ki is szedtem. Nem tűnik ez alapján teljesen megbízhatónak a szöveg. Piraeus vita 2015. február 9., 21:41 (CET)
thread_title:  Lektor sablon
Vita:Dopamin

message: A cikkben sok a szakmai zsargon, például: Az alkalmazott dózistól függően vasodilatatiót vált ki a coronariákban, a vese, máj, mesenterium és az agy ereiben. 
vasodilatatió magyarul értágító, coronaria az talán fő artériák, mesenterium az hashártya stb.
Sajnos én nem folytattam orvosi tanulmányokat, ha valaki erre jár segítsen közérthetővé tenni, ugyanis aki ezt a szöveget megérti, annak nincs is szüksége hogy az interneten nézzen utána... --Rodrigó  ⇔ 2014. február 3., 13:30 (CET)
thread_title:  Lektorálás
Vita:Ingerületátvivő anyagok

message: Világi Ildikó: Neurokémia; Dialóg Campus Kiadó, Budapest-Pécs, 2003 ISBN 963-9310-68-9 könyvének 192. oldala.
A metrazolin nevű gyógyszerről...
Metrazolin nevű gyógyszer nincs (én nem találtam). Metrazol van, de az nem imidazolin-, hanem GABA-receptorra hat.
8.1.10. Az agmantin és receptora
Agmantin nevű vegyület nincs. Agmatin van. (Nem elírás: többször szerepel így.) Annak viszont nincs külön receptora: az imidazolin és adrenerg α2-receptorra hat.
Ezek után a könyv állításai legalábbis ellenőrizendők.--Gyimhu vita 2011. augusztus 9., 11:54 (CEST)
thread_title:  Forrás
Vita:Miriszticin

message: Eredetileg ez volt: 5-allil-1-metoxi-2,3-(metiléndioxi)benzol
Magyarban rossz az előtagok abc-rendje. A metiléndioxi előbb van az abc-ben, mint a metoxi. (Angolban nem: methylenedioxy ill. methoxy.)
A C-15.11 e) szabály szerint az 1-es helyszámot az abc-rendben elsőként álló szubsztituens kapja, az allil. Vagyis nem 5-ös, hanem 1-es. Ezek után két lehetőség marad:
# 1-allil-3,4-(metiléndioxi)-5-metoxi
# 1-allil-4,5-(metiléndioxi)-3-metoxi
A kisebbet kellene kiválasztani, de a helyzet az, hogy a kettő teljesen egyforma: 1,3,4,5. Úgy tűnik, joghézagot találtunk. (Vagy megint nem tudok valamit.) Az elsőt választottam azon az alapon, hogy az abc-rendbeli helyzetszámok legyenek a kisebbek.
PubChemben és ChemSpiderben is jó nagy a zavar: mind a három variáció előfordul az 1-es számra.
A IUPAC-név esetén a fúziós nómenklatúra számozási szabályai miatt nem merül fel a kérdés: a benzo[1,3]dioxol név meghatározza az 1-es és 3-as helyszámot. Gyim vita 2020. augusztus 28., 02:07 (CEST)
thread_title:  Más nevek
Vita:Andreas Thorkildsen

message: Magyarítsd már a sablont, kérlek! Mielőtt elkezdesz mindent bemásolni angol cikkekből éremtáblázatokat, kérlek nézz meg egy cikket a magyar wikipédián, pl.: Kolonics György-ről, ott láthatod, milyen sablonokat használunk, hogyan kell elnevezni az olimpiai bajnokságokat, stb. – Burrows vita 2008. augusztus 23., 14:27 (CEST)
thread_title:  Cikkfelépítés
Vita:Borkősav

message: A balra forgatót máshol L (+), a jobbra forgatót S (-) módon jelölik. Az nem sinistra (bal)? Az L (left), a cikkben R (right?), de az miből származik? Voxfax vita 2019. október 13., 19:50 (CEST)
replies: text: Többféle jelölési rendszer van.

text: *Az R/S (rectus/sinister) az aszimmetriacentrum abszolút konfigurációját adja meg, azaz a kapcsolódó csoportok térbeli elhelyezkedését – ez a vegyület elnevezésében használatos, az optikai forgatóképességről nem mond semmit (simán előfordulhat, hogy egy vegyület S enantiomere az egyik irányba forgat, egy másiké meg a másikba).

text: *A / jelölés (dexter/laevus) a relatív konfigurációt adja meg (általában glicerinaldehidre vonatkoztatva), ez sem adja meg a forgatás irányát.

text: *A forgatás irányát a +/− jelölés (régebben a d/l jelölést is használták, de ezt a fentivel keverhető volta miatt ma már nem ajánlják) adja meg (a + az óramutató járásával egyező, azaz jobbra, a − az ellentétes irányba – balra– forgatja el a síkban polarizált fény polarizációs síkját).

text: Nem teljesen korrekt a cikkben, hogy R és S enantiomert említ, hiszen két kiralitáscentrum lévén igazából R,R, valamint S,S enantiomerek vannak. A borkősav esetében az L (R,R) a jobbra (+), a D (S,S) a balra forgató (−) enantiomer. Szaszicska vita 2019. október 15., 22:43 (CEST)
thread_title:  Forgatás
Vita:Mometazon-furoát

message: A szócikk egyetlen mondatból áll, az is értelmetlen. A mometazon-furoát újonnan kifejlesztett glükokortikoid, jellegzetes sajátossága a 9-es és 21-es pozíciókban található (2')furoát 17-észter gyök és klóratom.
A két klóratom a 9-es és 21-es pozícióban van, a mometazon 17-es pozícióbeli hidroxilcsoportja kapcsolódik a pironyálkasavval (2-furánkarbonsavval) észterré. (A helyszámok a gonán szócikkben láthatók, az infobox alatt.)
A szócikk folyamatosan keveri a mometazont annak észterével. Értem én, hogy a mometazon a hatóanyag, és gyógyszerként lényegtelen, hogy észter, de a fizikai és kémiai tulajdonságai mások. A szerkezeti képlet, az IUPAC-név, a moláris tömeg a mometazoné, az aláírás meg mometazon-furoát. Az összegképlet mindkettőt feltünteti.
Szerintem a hatóanyagról (a mometazonról) kellene a szócikket írni, már csak azért is, mert elvileg elképzelhető gyógyszer más sav észterével is: ezt gyógyszertani szempontból nem tekintik különbözőnek. Bár a mometazonnál (egyelőre?) nem, más hatóanyagnál előfordul ilyen, és nem várható, hogy mindegyik észterről külön szócikk készül.
Az IUPAC-nevet javítom, ha már én rontottam el a magyarítást, és felteszem a lektor sablont. Gyimhu vita 2019. április 25., 00:13 (CEST)
thread_title:  Lektor sablon
Vita:Oxálecetsav

message: „Az oxálecetsav enol formája különösen stabil, olyannyira, hogy a két formának eltérő az olvadáspontja.” Szerintem nem úgy lenne jó, hogy: „Az oxálecetsav enol formája különösen stabil, olyannyira, hogy megállapítható, hogy a két formának eltérő az olvadáspontja.”? Utóvégre elvileg lehetséges az, hogy egy molekula (E) és (Z) izomerje azonos olvadáspontú legyen (legalábbis hozzávetőleg). Alfa-ketosav vita 2021. június 17., 21:10 (CEST)
thread_title:  Stabilitás és olvadáspontok
Vita:Hidrokortizon

message: Szia!
Én is szerek Hidrokortizont és elolvastam a leírásodat, de kicsit ködös hogy a szakzsardon mögött mi a lényeg.
Ha lehet írj hozzá egy pár mondatos nem orvoso szakzsargonos szöveget hogy a nem szakavatottak is tudják hogy milyen hatásai vannak, vagy épp mellékhatásai.
Érre én is kíváncsi lennék. :)
Amúgy nagyon szép munka! :)
üdv
István
replies: text: Szakértőnek éreztem magam, mert megvan Brencsán: Orvosi szótára. Ennyi elég a szócikk megértéséhez. Hogy másnak ne kelljen szótároznia, beleírtam a szócikkbe a kifejezések fordítását. Néhány helyen enwiki-t használtam, mert

text: # a fogalom több szócikkben is használatos lehet

text: # nem írható le tőmondatban.

text: Bővebben lásd a vitalapomat. Ezt a javítást kísérletnek tekintem: lehet-e egyáltalán huWikin cikket írni. (Definíciók nélkül nem lehet.)

text: Remélem, így Ismeretlen Istvánnak is érthető lesz. Gyim vita 2020. augusztus 1., 10:28 (CEST)

message: Több dolog hamis a cikk jelenlegi (2015.06.24.) formájában. 1. Az átirányítás. Nem ugyanaz a kortizon, mint a kortizol. A hidrokortizol a kortizol gyógyászati neve. Ezek a dolgok már az elején félrevezetik az olvasót, aki azt hiheti jelenleg, hogy dettó ugyanaz a kortizon és a kortizol. Az átirányítás helyett a nem összetévesztendő szövegezés kellene, akkor is, ha még nincs a másikról cikk. --Porbóllett vita 2015. június 24., 17:11 (CEST)
replies: text: A kortizon szót a szócikk jelen állapotában (2020-08-01) nem említi. A hidrokortizon viszont azonos a kortizollal (enWikiben technikai okokból szétválasztották a kettőt, hogy ne legyen túl hosszú a szócikk). Itt huWikiben a nem létező különbségre még figyelmeztetés is van a szócikk elején. Illetve volt, mert mindjárt leveszem. Ezzel a problémát letudottnak vehetjük. Gyim vita 2020. augusztus 1., 07:39 (CEST)
thread_title:  Tévedések a cikkben
Vita:Teafaolaj

message: az angol Wikipediaban:
Tea tree oil is a commercially refined composition of several naturally occurring chemical compounds and is hazardous if misused. Available literature suggests that TTO can be used topically in diluted form by the majority of individuals without adverse effects. Topical application of TTO can cause adverse reactions at high concentration. Adverse effects including skin irritation, allergic contact dermatitis, systemic contact dermatitis, linear immunoglobulin A disease, erythema multiforme like reactions, and systemic hypersensitivity reactions.[14][5] The National Pediculosis Association in the United States states pure tea tree oil is contraindicated for use by pregnant women and children.[6][15]
Tea Tree oil is toxic when swallowed.[14] According to the American Cancer Society ingesting tea tree oil has been reported to cause drowsiness, confusion, hallucinations, coma, unsteadiness, weakness, vomiting, diarrhea, stomach upset, blood cell abnormalities, and severe rashes. It should be kept away from pets and children.[3] Tea tree oil should not be used in or around the mouth. [4] There is at least one case of poisoning reported in medical literature.[16]
thread_title:  figyelmeztetés a veszélyekre
Vita:Ligetszépeolaj

message: gyakorlatilag copypaste innen: http://ligetszepeolaj.hu/
nem nulláztam ki, mert jobbat most nem tudok írni, de elég "antalvalis" stílusa van, mindenre is jó – 2a02:ab88:2b41:6e00:5a00:e3ff:fede:bddd üzenőlapja  2020. január 6., 23:17 (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  copypaste
Vita:Tökmagolaj

message: Legalabb erre az allitasra kellene valami hivatkozas, mert nincs oszhangban a tablazat intervallummal
megadott adataival:
"(Kb. 46% zsírsavat tartalmaz, amelynek 57%-át többszörösen telítetlen zsírsavak teszik ki)"
Furcsa a kb. es a 46% egyuttes hasznalata is.

message: A jelenlegi megfogalmazás mellett a cikk nem is különösebben burkoltan a tökmagolaj fogyasztására buzdít azzal, hogy kiváló élettani hatását, mindenféle gyógyító jellegű működését és gasztronómiai előnyeit ajnározza. Az ilyesmit csak szigorúan forrásolva, semleges stílusban lehet említeni egy elfogulatlan enciklopédiában.
--Malatinszky vita 2014. szeptember 29., 15:19 (CEST)
thread_title:  Reklám  

message: Erősen megkérdőjelezem a források megbízhatóságát. Az agroselect.hu oldal úgy tűnik, nem is létezik, és azt sem érzem meggyőzőnek, hogy a Proaktív magazin hiteles forrása lenne mindenféle orvosi jellegű információnak. --Malatinszky vita 2014. szeptember 29., 15:21 (CEST)
thread_title:  Források? 

message: Mint a címből is látható, forrás nélküli, megkérdőjelezhető valóságtartalmú szövegrészt inkább ide hozom törlés helyett, hátha mégis lesz rá forrás egyszer.
Assaiki vita 2021. június 6., 01:51 (CEST)
thread_title:  Forrás hiányában vitalapra hozott szövegrész
Vita:Flutikazon

message: A szócikk címe és a szerkezeti ábra a flutikazont mutatja, az összes többi adat (CAS-szám, PubChem, DrugBank, IUPAC-név, összegképlet) a flutikazon-propanoátot. Gyim vita 2020. július 23., 22:50 (CEST)
thread_title:  Flutikazon vagy -propaonát?
Vita:Magnézium-sztearát

message: A szövegben az szerepel, hogy a magnézium-sztearát 88 °C-on olvad (a francia WP is ezt írja az ICSC-re hivatkozva), a sablonban az, hogy 140 °C körül (a BGIA GESTIS-re hivatkozva, és a német WP szerint is így van). Valójában hány °C-on olvad? Alfa-ketosav vita 2022. augusztus 22., 08:35 (CEST)
thread_title:  Mennyi?